Starostka obce Radatice

**U R Č U J E**

1/ za overovateľa zápisnice z 26. riadneho zasadnutia obecného zastupiteľstva :

poslanca : Mgr. Jana Homoľová

2/ za zapisovateľa z  26. riadneho zasadnutia obecného zastupiteľstva :

Ivana Heldáková

**Mgr. Gabriela VIAZANKOVÁ**

*starostka obce*

V Radaticiach, dňa 17. júla 2018

**Obecné zastupiteľstvo v Radaticiach**

U Z N E S E N I E

**z 26. riadneho zasadnutia Obecného zastupiteľstva v Radaticiach**

zo dňa 17. júla 2018 číslo : 141/2018

k programu rokovania obecného zastupiteľstva

-------------------------------------------------------------------------------------------------

**Obecné zastupiteľstvo v Radaticiach**

**s c h v a ľ u j e**

program 26. riadneho zasadnutia poslancov obecného zastupiteľstva v predloženom :

1. Otvorenie zasadnutia. Schválenie programu

2. Určenie zapisovateľa a overovateľa zápisnice

3. Voľba návrhovej komisie

4. Kontrola uznesení

5. Prerokovanie Zmluvy o nájme pozemku pod zbrojnicou DHZ vo vlastníctve

Lesy SR

6. Prerokovanie Zmluvy o nájme pozemkov pod cestou k cintorínu vo

vlastníctve Rímskokatolíckej cirkvi

7. Prerokovanie návrhu na použitie finančných prostriedkov z rezervného fondu

8. Vyhlásenie verejnej obchodnej súťaže na odpredaj pozemku vo vlastníctve obce

9. Prerokovanie žiadosti o zriadenie Domova pre seniorov na území obce

10. Prerokovanie žiadosti o zmenu územného plánu na KN-E č. 69/1

11. Prerokovanie návrhu určenia počtu poslancov obecného zastupiteľstva na

nové volebné obdobie r. 2018-2022 a utvorenie volebného obvodu

12. Prerokovanie návrhu určenia rozsahu výkonu funkcie starostu obce na

nové volebné obdobie r. 2018-2022

13. Prerokovanie použitia finančných prostriedkov na prípravu žiadosti

projektu Multifunkčné a detské ihrisko

14. Aktuálne informácie a interpelácie poslancov

15. Záver

**Hlasovanie:** počet mená poslancov

|  |  |  |
| --- | --- | --- |
| **Za:** | *4* | *Halický, Homoľová, Karniš, Kováč* |
| **Proti:** |  |  |
| **Zdržal sa:** |  |  |
| **Neprítomní:** | *1* | *Timková* |
| **Nehlasovali:** |  |  |

**Mgr. Gabriela VIAZANKOVÁ**

*starostka obce*

Obecné zastupiteľstvo v Radaticiach

U Z N E S E N I E

**z  26. riadneho zasadnutia Obecného zastupiteľstva v Radaticiach**

zo dňa 17. júla 2018 číslo : 142/2018

**k voľbe návrhovej komisie**

-------------------------------------------------------------------------------------------------

**Obecné zastupiteľstvo v Radaticiach**

**v o l í**

návrhovú komisiu v zložení : 1. poslanec : Tomáš Halický

2. poslanec : Andrej Karniš

**Hlasovanie:** počet mená poslancov

|  |  |  |
| --- | --- | --- |
| **Za:** | *4* | *Halický, Homoľová, Karniš, Kováč* |
| **Proti:** |  |  |
| **Zdržal sa:** |  |  |
| **Neprítomní:** | *1* | *Timková* |
| **Nehlasovali:** |  |  |

**Mgr. Gabriela VIAZANKOVÁ**

*starostka obce*

**Obecné zastupiteľstvo v Radaticiach**

**U Z N E S E N I E**

**z 26. riadneho zasadnutia Obecného zastupiteľstva v Radaticiach**

zo dňa 17. júla 2018 číslo : 143/2018

k prerokovaniu Zmluvy o nájme pozemku pod zbrojnicou DHZ vo vlastníctve Lesy SR

–––––––––––––––––––––––––––––––––––––––––––––––––––––––––––––––––––––––––––

**Obecné zastupiteľstvo v Radaticiach**

**s ch v a ľ u j e**

Zmluvu o nájme pozemku pod zbrojnicou DHZ vo vlastníctve Lesy SR

**Hlasovanie:** počet mená poslancov

|  |  |  |
| --- | --- | --- |
| **Za:** | *4* | *Halický, Homoľová, Karniš, Kováč* |
| **Proti:** |  |  |
| **Zdržal sa:** |  |  |
| **Neprítomní:** | *1* | *Timková* |
| **Nehlasovali:** |  |  |

**Mgr. Gabriela VIAZANKOVÁ**

*starostka obce*

**Obecné zastupiteľstvo v Radaticiach**

**U Z N E S E N I E**

**z 26. riadneho zasadnutia Obecného zastupiteľstva v Radaticiach**

zo dňa 17. júla 2018 číslo : 144/2018

k prerokovaniu Zmluvy o nájme pozemkov pod cestou k cintorínu vo vlastníctve Rímskokatolíckej cirkvi

–––––––––––––––––––––––––––––––––––––––––––––––––––––––––––––––––––––––––––

**Obecné zastupiteľstvo v Radaticiach**

**s ch v a ľ u j e**

Zmluvu o nájme pozemkov pod cestou k cintorínu vo vlastníctve Rímskokatolíckej cirkvi na základe geometrického plánu č. G1-808/18 vyhotoveného Ing. Ľubomírom Valkučákom a overeného dňa 15.5.2018

**Hlasovanie:** počet mená poslancov

|  |  |  |
| --- | --- | --- |
| **Za:** | *4* | *Halický, Homoľová, Karniš, Kováč,* |
| **Proti:** |  |  |
| **Zdržal sa:** |  |  |
| **Neprítomní:** | *1* | *Timková* |
| **Nehlasovali:** |  |  |

**Mgr. Gabriela VIAZANKOVÁ**

*starostka obce*

**Obecné zastupiteľstvo v Radaticiach**

**U Z N E S E N I E**

**z 26. riadneho zasadnutia Obecného zastupiteľstva v Radaticiach**

zo dňa 17. júla 2018 číslo : 145/2018

k prerokovaniu návrhu na použitie finančných prostriedkov z rezervného fondu

–––––––––––––––––––––––––––––––––––––––––––––––––––––––––––––––––––––––––––

**Obecné zastupiteľstvo v Radaticiach**

**s ch v a ľ u j e**

použitie prostriedkov rezervného fondu na bežné výdavky vo výške 20.547,09,- € na odstránenie havarijného stavu majetku obce miestna komunikácia vetva B ( označenie na základe stavebného povolenia zo dňa H/2009/26-Mk zo dňa 27.02.2009) v zmysle ustanovenia § 10 odsek 9 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov a použitie rezervného fondu vo výške 22.433,36 € na vybudovanie miestnej komunikácie k cintorínu a k bytovému domu

**Hlasovanie:** počet mená poslancov

|  |  |  |
| --- | --- | --- |
| **Za:** | *4* | *Halický, Homoľová, Karniš, Kováč* |
| **Proti:** |  |  |
| **Zdržal sa:** |  |  |
| **Neprítomní:** | *1* | *Timková* |
| **Nehlasovali:** |  |  |

**Mgr. Gabriela VIAZANKOVÁ**

*starostka obce*

**Obecné zastupiteľstvo v Radaticiach**

**U Z N E S E N I E**

**z 26. riadneho zasadnutia Obecného zastupiteľstva v Radaticiach**

zo dňa 17. júla 2018 číslo : 146/2018


k vyhláseniu verejnej obchodnej súťaže na odpredaj pozemku no vlastníctve obce

–––––––––––––––––––––––––––––––––––––––––––––––––––––––––––––––––––––––––––

**Obecné zastupiteľstvo v Radaticiach**

**s ch v a ľ u j e**

podmienky obchodnej verejnej súťaže v znení :

**Obec Radatice**

**Obec Radatice, Radatice 105, 08242, IČO: 00327662**

**vyhlasuje**

v zmysle § 9a ods. 1 písm. a/ a ods.9 zák. SNR č. 138/1991 Zb. o majetku obcí v znení neskorších predpisov s použitím § 281 a nasl. Obchodného zákonníka

**VEREJNÚ OBCHODNÚ SÚŤAŽ č. 1/2018**

**na podávanie najvhodnejšieho návrhu na uzatvorenie kúpnej**

**zmluvy na predaj nehnuteľného majetku obce Radatice.**

**PODMIENKY OBCHODNEJ VEREJNEJ SÚŤAŽE**

1. **Úvodné ustanovenie**

Predaj nepoužiteľného majetku obce sa uskutoční v súlade s platnými právnymi predpismi, a uznesením Obecného zastupiteľstva obce Radatice č. .../2018, zo dňa 17.7.2018

1. **Predmet obchodnej verejnej súťaže**

Prevod nehnuteľného majetku vo vlastníctve obce Radatice, pozemky vedené na LV č. 492, k. ú. Radatice ( len vcelku)

**- parcela C-KN č. 534/5 o výmere 580 m2, druh pozemku zastavané**

**plochy a nádvoria**

**- parcela C-KN č. 534/6 o výmere 580 m2, druh pozemku zastavané**

**plochy a nádvoria**

Všeobecná hodnota nehnuteľného majetku stanovená  znaleckým posudkom č.42/2018 , zo dňa 16.07.2018, vyhotoveným Ing. Dušanom Eperješim  predstavuje sumu 9,75 €/m2.

1. **Podmienky súťaže:**
   1. Minimálna kúpna cena za pozemky:parcela C-KN č. 534/5 o výmere 580 m2, druh pozemku zastavané plochy a nádvoria a parcela C-KN č. 534/6 o výmere 580 m2, druh pozemku zastavané plochy a nádvoria je 11 310,00 €.
   2. Záväzok kupujúceho podpísať kúpnu zmluvu najneskôr do 30 dní odo dňa jej doručenia.
   3. Záväzok účastníka súťaže uhradiť predávajúcemu náklady spojené s úhradou správneho poplatku za podanie návrhu na vklad vlastníckeho práva do katastra nehnuteľností, ako aj náklady za vyhotovenie znaleckého posudku a prípravy kúpnej zmluvy.
   4. Návrh je potrebné doručiť poštou alebo podať osobne do podateľne Obecného úradu v Radaticiach, Radatice 105, 082 42 Radatice v zapečatenej obálke s výrazným označením:

**„ Obchodná verejná  súťaž č. 1/2018– predaj nehnuteľnosti - pozemku na výstavbu -neotvárať „**

**na adresu:**   Obec Radatice

Radatice 105

082 42 Radatice

* 1. Súťaž sa začína dňom jej uverejnenia na úradnej tabuli obce Radatice a uverejnením na webovom sídle [obecradatice@onlinenet.sk](mailto:obecradatice@onlinenet.sk) t.j. dňom **08.08.2018**.
  2. Uzávierka na predkladanie ponúk je **27.08.2018** do **11:00** hod. Ponuky doručené po tomto termíne budú odmietnuté.
  3. Rozhodujúci je dátum a čas prijatia ponuky na prezentačnej pečiatke podateľne Obecného úradu v Radaticiach.

**Písomný návrh musí obsahovať najmä:**

1. presnú identifikáciu navrhovateľa: titul,  meno, priezvisko, rodné priezvisko, dátum  narodenia, rodné číslo, miesto trvalého pobytu,  bankové spojenie – č. účtu
2. prehlásenie navrhovateľa  v zmysle zák. č. 18/2018 Z.z. o ochrane osobných údajov
3. kontakt: telefón, mobil, email, fax.
4. predmet obchodnej verejnej súťaže
5. návrh kúpnej ceny
6. Spôsob a lehotu zaplatenia kúpnej ceny tak, že celá kúpna cena bude zaplatená na účet  vyhlasovateľa  najneskôr do 30 dní  od podpísania  kúpnej zmluvy oboma  zmluvnými stranami a to na základe fotokópie kúpnej zmluvy podpísanej oboma zmluvnými stranami.   Vyhlasovateľ najneskôr do 10 dní po pripísaní kúpnej ceny na svoj účet podá návrh na vklad vlastníckeho práva do katastra nehnuteľností a originál kúpnej zmluvy odovzdá  kupujúcemu najneskôr do 10 dní odo dňa zaplatenia kúpnej ceny.
7. Účastník je povinný predložiť čestné prehlásenie o tom, že nemá žiadne záväzky voči  Obci Radatice.
8. Predložený návrh nie je možné odvolať,  meniť,  dopĺňať a upravovať po uplynutí lehoty  určenej na predkladanie  súťažných návrhov.
9. Návrhy, ktorých obsah nebude zodpovedať podmienkam súťaže, alebo budú doručené po  termíne súťaže, budú odmietnuté.
10. **Typ zmluvy**

Kúpna zmluva podľa Občianského zákonníka

1. **Kritéria pre posudzovanie súťažných návrhov:**

Kritériom pre posudzovanie súťažných návrhov bude najvyššia ponúknutá kúpna cena.

Víťazom obchodnej verejnej súťaže bude navrhovateľ najvhodnejšej ponuky, ktorej bude priradené poradie č. 1. V poradí druhej najvhodnejšej ponuke sa priradí poradie č. 2. Takto bude postupované aj pri ďalších ponukách, ktorým bude priradené číslo podľa poradia.

V prípade rovnakej ponúknutej ceny za hnuteľný majetok rozhodne skorší termín podania návrhu.

Víťaz obchodnej verejnej súťaže bude vyzvaný na uzatvorenie kúpnej zmluvy.

Účastníkom súťaže, ktorí v obchodnej verejnej súťaži neuspeli – umiestnili sa na druhom a ďalších miestach obec Radatice oznámi, že ich návrhy sa odmietli.

Súťaž je platná, ak sa na nej zúčastní najmenej jeden súťažiaci, ktorý splnil podmienky vyhlásenej verejnej obchodnej súťaže.

Vyhodnotenie  obchodnej verejnej súťaže bude na najbližšom obecnom zastupiteľstve po dátume ukončenia VOS a teda po 27.08.2018. Vyhodnotenie bude písomne oznámené všetkým účastníkom v termíne do 30 dní od vyhodnotenia súťaže.

Schválenie vyhodnotenia súťaže a prevodu nehnuteľnosti podlieha schváleniu  Obecným zastupiteľstvom v Radaticiach.

Vyhlasovateľ si v súlade s § 283 Obchodného zákonníka vyhradzuje právo zmeniť už zverejnené podmienky súťaže alebo súťaž zrušiť. V prípade zmeny alebo zrušenia budú tieto skutočnosti uverejnené spôsobom akým boli vyhlásené podmienky súťaže.

Vyhlasovateľ si v zmysle § 287 Obchodného zákonníka vyhradzuje právo odmietnuť všetky predložené návrhy.

Záujemcovia nemajú nárok na úhradu nákladov spojených s účasťou v obchodnej verejnej súťaži.

**Obhliadka majetku:**

Obhliadka majetku na mieste samom bude záujemcom umožnená v čase pred podaním návrhu po telefonickom dohovore s Mgr. Gabrielou Viazankovou, starostkou obce, t.č. 0905 207 706

email.: obecradatice@onlinenet.sk

Pre záujemcov bude k dispozícii k nahliadnutiu znalecký posudok Náklady súvisiace s účasťou v tejto  obchodnej verejnej súťaži  znášajú jej záujemcovia .

V Radaticiach dňa 17.7.2018

                                                                                        Mgr. Gabriela Viazanková

starostka obce

**Hlasovanie:** počet mená poslancov

|  |  |  |
| --- | --- | --- |
| **Za:** | *4* | *Halický, Homoľová, Karniš, Kováč* |
| **Proti:** |  |  |
| **Zdržal sa:** |  |  |
| **Neprítomní:** | *1* | *Timková* |
| **Nehlasovali:** |  |  |

**Mgr. Gabriela VIAZANKOVÁ**

*starostka obce*

**Obecné zastupiteľstvo v Radaticiach**

**U Z N E S E N I E**

**z 26. riadneho zasadnutia Obecného zastupiteľstva v Radaticiach**

zo dňa 17. júla 2018 číslo : 147/2018

k prerokovaniu žiadosti o zriadenie Domova pre seniorov na území obce

–––––––––––––––––––––––––––––––––––––––––––––––––––––––––––––––––––––––––––

**Obecné zastupiteľstvo v Radaticiach**

**s ú h l a s í**

so zriadením Domova pre seniorov na území obce a s nájomnou zmluvou s LIRI, n. o. na prenájom pozemku KN-E č. 69/1 o výmere 700 m2 na vybudovanie sociálneho zariadenia pre seniorov

**Hlasovanie:** počet mená poslancov

|  |  |  |
| --- | --- | --- |
| **Za:** | *3* | *Homoľová, Karniš, Kováč* |
| **Proti:** | 1 | Halický |
| **Zdržal sa:** |  |  |
| **Neprítomní:** | *1* | *Timková* |
| **Nehlasovali:** |  |  |

**Mgr. Gabriela VIAZANKOVÁ**

*starostka obce*

**Obecné zastupiteľstvo v Radaticiach**

**U Z N E S E N I E**

**z 26. riadneho zasadnutia Obecného zastupiteľstva v Radaticiach**

zo dňa 17. júla 2018 číslo : 148/2018

k prerokovaniu žiadosti o zmenu územného plánu na KN-E č. 69/1

–––––––––––––––––––––––––––––––––––––––––––––––––––––––––––––––––––––––––––

**Obecné zastupiteľstvo v Radaticiach**

**b e r i e n a  v e d o m i e**

žiadosť o zmenu územného plánu na KN-E č. 69/1

**o d p o r ú č a**

začať proces zmeny územného plánu na náklady žiadateľa

Z: starostka obce

**Hlasovanie:** počet mená poslancov

|  |  |  |
| --- | --- | --- |
| **Za:** | *3* | *Homoľová, Karniš, Kováč* |
| **Proti:** | 1 | Halický |
| **Zdržal sa:** |  |  |
| **Neprítomní:** | *1* | *Timková* |
| **Nehlasovali:** |  |  |

**Mgr. Gabriela VIAZANKOVÁ**

*starostka obce*

**Obecné zastupiteľstvo v Radaticiach**

**U Z N E S E N I E**

**z 26. riadneho zasadnutia Obecného zastupiteľstva v Radaticiach**

zo dňa 17. júla 2018 číslo : 149/2018

k prerokovaniu návrhu určenia počtu poslancov obecného zastupiteľstva na nové volebné obdobie r. 2018 – 2022 a utvorenie volebného obvodu

–––––––––––––––––––––––––––––––––––––––––––––––––––––––––––––––––––––––––––

**Obecné zastupiteľstvo v Radaticiach**

**u r č u j e**

v súlade s § 11 ods. 3 zák. č. 369/1990 Zb. o obecnom zriadení v z. n. p. v novom volebnom období r. 2018 – 2022:

1. jeden volebný obvod obce
2. počet poslancov obecného zastupiteľstva : 5 poslancov

**Hlasovanie:** počet mená poslancov

|  |  |  |
| --- | --- | --- |
| **Za:** | *3* | *Homoľová, Karniš, Kováč* |
| **Proti:** |  |  |
| **Zdržal sa:** | 1 | Halický |
| **Neprítomní:** | *1* | *Timková* |
| **Nehlasovali:** |  |  |

**Mgr. Gabriela VIAZANKOVÁ**

*starostka obce*

**Obecné zastupiteľstvo v Radaticiach**

**U Z N E S E N I E**

**z 26. riadneho zasadnutia Obecného zastupiteľstva v Radaticiach**

zo dňa 17. júla 2018 číslo : 150/2018

k prerokovaniu návrhu určenia rozsahu výkonu funkcie starostu obce na nové volebné obdobie r. 2018 - 2022

–––––––––––––––––––––––––––––––––––––––––––––––––––––––––––––––––––––––––––

**Obecné zastupiteľstvo v Radaticiach**

**u r č u j e**

v súlade s § 11 ods. 4 písm. i) zák. č. 369/1990 Zb. o obecnom zriadení v z. n. p. výkon funkcie starostu obce v novom volebnom období r. 2018 – 2022 na 100 % pracovný úväzok.

**Hlasovanie:** počet mená poslancov

|  |  |  |
| --- | --- | --- |
| **Za:** | 4 | *Halický, Homoľová, Karniš, Kováč* |
| **Proti:** |  |  |
| **Zdržal sa:** |  |  |
| **Neprítomní:** | 1 | *Timková* |
| **Nehlasovali:** |  |  |

**Mgr. Gabriela VIAZANKOVÁ**

*starostka obce*

**Obecné zastupiteľstvo v Radaticiach**

**U Z N E S E N I E**

**z 26. riadneho zasadnutia Obecného zastupiteľstva v Radaticiach**

zo dňa 17. júla 2018 číslo : 151/2018

k prerokovaniu použitia finančných prostriedkov na prípravu žiadosti projektu Multifunkčné a detské ihrisko

–––––––––––––––––––––––––––––––––––––––––––––––––––––––––––––––––––––––––––

**Obecné zastupiteľstvo v Radaticiach**

**s ch v a ľ u j e**

použitie finančných prostriedkov na prípravu žiadosti projektu Multifunkčné a detské ihrisko vo výške 2.400,- € pre Energia plus, s.r.o.

**Hlasovanie:** počet mená poslancov

|  |  |  |
| --- | --- | --- |
| **Za:** | *4* | *Halický, Homoľová, Karniš, Kováč* |
| **Proti:** |  |  |
| **Zdržal sa:** |  |  |
| **Neprítomní:** | *1* | *Timková* |
| **Nehlasovali:** |  |  |

**Mgr. Gabriela VIAZANKOVÁ**

*starostka obce*

**Obecné zastupiteľstvo v Radaticiach**

**U Z N E S E N I E**

**z 26. riadneho zasadnutia Obecného zastupiteľstva v Radaticiach**

zo dňa 17. júla 2018 číslo : 152/2018

k aktuálnym informáciám a interpeláciám

–––––––––––––––––––––––––––––––––––––––––––––––––––––––––––––––––––––––––

**Obecné zastupiteľstvo v Radaticiach**

**s ch v a ľ u j e**

nákup 27 ks svietidiel verejného osvetlenia na cestu III. triedy III/5461 v hodnote 5.000,- €

**Hlasovanie:** počet mená poslancov

|  |  |  |
| --- | --- | --- |
| **Za:** | *4* | *Halický, Homoľová, Karniš, Kováč* |
| **Proti:** |  |  |
| **Zdržal sa:** |  |  |
| **Neprítomní:** | *1* | *Timková* |
| **Nehlasovali:** |  |  |

**Mgr. Gabriela VIAZANKOVÁ**

*starostka obce*

Zápisnica

z 26. riadneho zasadnutia poslancov OcZ

konaného dňa 17. júla 2018

Prítomní : podľa prezenčnej listiny

**PROGRAM :**

1. Otvorenie zasadnutia. Schválenie programu

2. Určenie zapisovateľa a overovateľa zápisnice

3. Voľba návrhovej komisie

4. Kontrola uznesení

5. Prerokovanie Zmluvy o nájme pozemku pod zbrojnicou DHZ vo vlastníctve

Lesy SR

6. Prerokovanie Zmluvy o nájme pozemkov pod cestou k cintorínu vo

vlastníctve Rímskokatolíckej cirkvi

7. Prerokovanie návrhu na použitie finančných prostriedkov z rezervného fondu

8. Vyhlásenie verejnej obchodnej súťaže na odpredaj pozemku vo vlastníctve obce

9. Prerokovanie žiadosti o zriadenie Domova pre seniorov na území obce

10. Prerokovanie žiadosti o zmenu územného plánu na KN-E č. 69/1

11. Prerokovanie návrhu určenia počtu poslancov obecného zastupiteľstva na

nové volebné obdobie r. 2018-2022 a utvorenie volebného obvodu

12. Prerokovanie návrhu určenia rozsahu výkonu funkcie starostu obce na

nové volebné obdobie r. 2018-2022

13. Prerokovanie použitia finančných prostriedkov na prípravu žiadosti

projektu Multifunkčné a detské ihrisko

14. Aktuálne informácie a interpelácie poslancov

15. Záver

**K bodu 1. :**

26. riadne zasadnutie bolo zvolané písomnou pozvánkou zo dňa 11.7.2018. Na zasadnutí boli prítomní 4 poslanci OcZ, t. j. zasadnutie je uznášaniaschopné, poslankyňa p. Timková bola práceneschopná. Zasadnutie otvorila a viedla starostka obce Mgr. Gabriela Viazanková. Starostka požiadala poslancov o doplnenie resp. zmenu programu. Poslanci nenavrhli žiadnu zmenu.

Hlasovanie o uznesení č. 141/2018

Za predložený návrh hlasovali 4 poslanci

Proti 0

Zdržali sa 0

**K bodu 2. :**

Starostka obce určila za zapisovateľa zápisnice Ivanu Heldákovú, za overovateľa zápisnice poslankyňu p. Janu Homoľovú.

**K bodu 3. :**

Starostka obce predložila návrh na zloženie návrhovej komisie v zložení : posl. Tomáš Halický a poslanec Andrej Karniš.

Hlasovanie o uznesení č. 142/2018

Za predložený návrh hlasovali 4 poslanci

Proti 0

Zdržali sa 0

**K bodu 4. :**

Starostka obce oboznámila poslancov s prijatými uzneseniami na poslednom zasadnutí a so stavom ich plnenia.

**K bodu 5. :**

Poslanci obdŕžali materiál – zmluvu o nájme pozemku pod zbrojnicou dobrovoľného hasičského zboru, ktorý je vo vlastníctve Lesy SR. V tomto roku obec získala od Ministerstva vnútra dotáciu zo štátneho rozpočtu na rekonštrukciu požiarnej zbrojnice vo výške 30.000,- €. Starostka uviedla, že táto zmluva je potrebná k vydaniu stavebného povolenia. Momentálne plynie 15-dňová lehota na pripomienky. Ďalej starostka uviedla, že obec bude mať záujem o odkúpenie tohto pozemku pod požiarnou zbrojnicou.

K tomuto bodu bolo prijaté uznesenie.

Hlasovanie o uznesení č. 143/2018

Za predložený návrh hlasovali 4 poslanci

Proti 0

Zdržali sa 0

**K bodu 6. :**

Poslanci dostali ako prílohu v pozvánke návrh zmluvy o nájme pozemkov pod cestou k cintorínu vo vlastníctve Rímskokatolíckej cirkvi. Starostka obce dala vypracovať geometrický plán, z dôvodu, že obec plánuje vybudovanie miestnej komunikácie. Súčasná spevnená plocha, ktorá doposiaľ nahrádzala cestu nespĺňala podmienky miestnej komunikácie a spôsobovala problémy pri zabezpečení pohrebov.

Hlasovanie o uznesení č. 144/2018

Za predložený návrh hlasovali 4 poslanci

Proti 0

Zdržali sa 0

**K bodu 7. :**

Ďalším bodom bolo prerokovanie použitia finančných prostriedkov z rezervného fondu na bežné výdavky vo výške 20.547,09,- € na odstránenie havarijného stavu majetku obce miestna komunikácia vetva B ( označenie na základe stavebného povolenia zo dňa H/2009/26-Mk zo dňa 27.02.2009) v zmysle ustanovenia § 10 odsek 9 zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov a použitie rezervného fondu vo výške 22.433,36 € na vybudovanie miestnej komunikácie k cintorínu a k bytovému domu.

Hlasovanie o uznesení č. 145/2018

Za predložený návrh hlasovali 4 poslanci

Proti 0

Zdržali sa 0

**K bodu 8. :**

V tomto bode starostka prečítala podmienky obchodnej verejnej súťaže na odpredaj obecného pozemku par. č. 534/5 o výmere 580 m2 – zastavané plochy a nádvoria a par. č. 534/6 o výmere 580 m2 – zastavané plochy a nádvoria. Podmienky tejto súťaže budú zverejnené na úradných tabuliach a na web stránke obce po dobu 15 dní.

Hlasovanie o uznesení č. 146/2018

Za predložený návrh hlasovali 4 poslanci

Proti 0

Zdržali sa 0

**K bodu 9.:**

V tomto bode sa OcZ venovalo žiadosti o zriadenie Domova pre seniorov. Nezisková organizácia LIRI má záujem zriadiť domov pre seniorov pre 12 ľudí rodinného typu, s vlastnou izbou, kuchynkou a sociálnym zariadením. Organizácia chce umiestniť výstavbu tohto domova pre seniorov na tzv. Lúčke. Starostka upozornila investora na lokalitu a jej časté zaplavovanie, napriek tomu záujem investora trvá. Ten už podal žiadosť o príspevok na zriadenie sociálneho zariadenia. K tomu bolo zvolané pracovné stretnutie 13.6.2018 pre zistenie názoru obecného zastupiteľstva. Nájomná zmluva má platnosť do konca roka, ak investor nezíska finančné prostriedky na zriadenie sociálneho zariadenia. Obec Radatice by z nájomnej zmluvy mala zisk 1.197,- € ročne aj bez začatia stavby. K tomuto bodu začala rozprava. Poslanec Halický vyjadril obavu, že sa tzv. Nová ulica zmení na rušnejší priestor a že tzv. Lúčka je ponímaná ako priestor na šport, mohlo by tam vzniknúť ihrisko. Starostka sa vyjadrila, že sme mali možnosť umiestniť tam multifunkčné ihrisko, ale práve kvôli možným záplavám sme hľadali lepšie miesto, aby sme neinvestovali do niečoho, čo môže byť zničené povodňami. Viackrát investora starostka upozornila na záplavové územie, kvôli krátkosti termínu na podávanie žiadosti, nechcel rozhodnutie meniť. Starostka mu navrhla pozemok vo vlastníctve obce nad tzv. Novou ulicou. Hlavná kontrolórka obce podčiarkla možnosť zvýšenia zamestnanosti v obci, keďže mnohé ženy pracujú v zariadení na Cemjate. V našom regióne je problém s umiestňovaním ľudí v takýchto zariadeniach. Naši seniori by nemuseli meniť prostredie, v ktorom roky žili. Poslanec Halický bol skôr za zachovanie verejnej zelene, poslankyňa Homoľová upozornila, že máme problém s kosením existujúcej zelene.

Hlasovanie o uznesení č. 147/2018

Za predložený návrh hlasovali 3 poslanci

Proti 1 poslanec

Zdržali sa 0

**K bodu 10.:**

Ďalej táto organizácia podala žiadosť o zmenu územného plánu na KN-E č. 69/1. t. j. tzv. Lúčka. V územnom pláne je vedená ako verejná zeleň ( park ), v prípade výstavby je potrebná zmena územného plánu, ktorú by financoval žiadateľ.

Hlasovanie o uznesení č. 148/2018

Za predložený návrh hlasovali 3 poslanci

Proti 1 poslanec

Zdržali sa 0

**K bodu 11.:**

Starostka obce informovala, že v súvislosti s blížiacimi sa komunálnymi voľbami, ktoré sa budú konať 10. novembra 2018 v zmysle zák. o obecnom zriadení musí obecné zastupiteľstvo stanoviť počet poslancov, ktorí sa budú voliť v najbližších voľbách na volebné obdobie 2018-2022. Materiál je spracovaný v písomnej podobe a vychádza z návrhu 5 poslancov. Poslanec Halický bol za zvýšenie počtu poslancov na 7, s odôvodnením, že čím viac poslancov, tým väčšia pomoc by bola pre obec. Poslankyňa Homoľová povedala, že skúsenosti z predchádzajúceho volebného obdobia sú opačné. Často dochádzalo k mareniu zasadnutí a podľa jej názoru kto chce byť nápomocný veciam verejným nemusí byť poslancom. O zložitej situácii pri počte 7 poslancov hovoril aj poslanec Karniš.

Hlasovanie o uznesení č. 149/2018

Za predložený návrh hlasovali 3 poslanci

Proti 0

Zdržali sa 1 poslanec

**K bodu 12.:**

Starostka obce uviedla, že obecné zastupiteľstvo schvaľuje výšku úväzku starostu obce, ktorý bude zvolený v najbližších voľbách. Ide o stanovenie či nový starosta bude uvoľnený na

100 % úväzok, alebo na čiastočný úväzok a určiť výšku úväzku. Materiál je spracovaný v písomnej podobe a vychádza z návrhu 100% úväzku.

Poslanci s návrhom súhlasili.

Hlasovanie o uznesení č. 150/2018

Za predložený návrh hlasovali 4 poslanci

Proti 0

Zdržali sa 0

**K bodu 13.:**

V tomto bode starostka obce uviedla, že v minulom roku bola podaná žiadosť na projekt Multifunkčné a detské ihrisko. Obci bola zaslaná faktúra vo výške 2.400,- €, bolo potrebné prerokovať použitie týchto finančných prostriedkov.

Hlasovanie o uznesení č. 151/2018

Za predložený návrh hlasovali 4 poslanci

Proti 0

Zdržali sa 0

**K bodu 14.:**

V aktuálnych informáciách a interpeláciách starostka doplnila informáciu, o tom, že obdŕžala ponuku na svietidlá verejného osvetlenia na cestu III. triedy III/5461 v počte 27 ks. Ide o spoločnosť, ktorá nám už dodávala svietidlá, doposiaľ bez akýchkoľvek porúch. V minulom roku sme obnovili verejné osvetlenie na tzv. Novej ulici. Hlavná ulica je finančne náročnejšia, keďže sú svietidlá výkonnejšie, budú sa samé stmavovať a vhodnejšie by bolo zrealizovať výmenu na ceste III. triedy ako celok a nie po častiach.

Starostka dala návrh na hlasovanie o zakúpenie svietidiel.

Hlasovanie o uznesení č. 152/2018

Za predložený návrh hlasovali 4 poslanci

Proti 0

Zdržali sa 0

**K bodu 15.:**

Vyčerpaním programu sa skončilo 26. riadne zasadnutie obecného zastupiteľstva. Starostka obce sa poďakovala všetkým poslancom za účasť na zasadnutí.

D. a  h.

**Mgr. Gabriela VIAZANKOVÁ**

*starostka obce*

*Zápisnicu napísala: Ivana Heldáková*

*V Radaticiach, 20. júla 2018*

*Overovateľ zápisnice : Mgr. Jana Homoľová ...........................................*